Communitas » Verder Geluister: 2 Kor 5:16-21 ~ Versoening
TuisbladBlogs-Communitas Preekstudies Verder Geluister: 2 Kor 5:16-21 ~ Versoening
Tags: ’n gewese menseregtekommissaris, belemmer nasionale versoening en verskraal die krag van die evangelie., en seksuele oriëntasie in die gemeente en konflik onder gelowiges, gender, het gesê die begrip versoening is “moeg en oorwerk”. Suid-Afrikaners moet volgens hom nie meer daaroor praat nie, klas, Leon Wessels, maar dit leef.Versoening nie deel van NGK se woordeskat'. Lidmate kan nie geloofwaardig die boodskap van versoening uitdra indien die kerk self onversoend leef nie. Die onverdraagsaamheid van onder an Kleur kan verradelik wees. | Toortsie, Kameel en Bokbaaivygie se blog
← Toe ek twaalf jaar oud was…
‘n Stryery oor kleur →
Kleur kan verradelik wees.	Posted on Maart 6, 2015	by Toortsie Ek maak graag ingelegde uie, in ‘n mosterdsous. Slaphakskeentjies. Maar slaphakskeentjies is veronderstel om klein, heel uitjies te wees. Ek het ‘n resep vir rooi slaphakskeentjies, wat tamatiesous en rosyntjies inkom. Die een wat ek egter die graagste maak, is die een in die mosterdsous, ‘n resep wat ek baie jare gelede in die Landbouweekblad gekry het. Ek koop groot uie en sny dit in ringe, dit werk net so goed en gaan baie gouer as om honderde klein uitjies te moet afskil.
3 Kg uie, skil, kook sag, maar nie pap
9 eiers – klits goed
Voeg by eiers: 1 kg suiker, 7.5 ml sout, 30 ml mostertpoeier.
Maak 50 ml maizena (ek gebruik heelwat meer) aan met ‘n klein bietjie asyn en voeg by eiermengsel. Meng als tot suiker opgelos is.
Roer die res van die asyn (560 ml minus die bietjie wat jy gebruik het vir die maizena) in.
Verhit die mengsel stadig tot kookpunt. Laat prut tot die sous begin verdik. Roer deurentyd en wees versigtig dat die sous nie aanbrand nie, dit bevat baie suiker.
Voeg die uie by die sous en bottel warm.
Heerlik om vinnig by braaivleis uit te haal.
Nou kom die kleurding.
Ek het pers uie present present gekry, ‘n hele sak vol 🙂
Skil die uie… en sny dit in skywe… Volg die res van die resep. Ek dink ek het die uie ‘n bietjie te vroeg ingegooi. Ek gooi ook altyd ekstra maizena by, en aan die einde dink ek ek het te veel gegooi! 😉
Dit het sowaar ‘n PIENK skynsel, anders as die gewone geel weergawe… As jy jou oë toe maak, proe dit presies dieselfde, maar met oop oë wil jou brein aanmekaar dink dit proe pienk. Interessant, die skeppies pienk uie is aansienlik kleiner as die skeppies geel uie…
Op Pinterest sit ek skakels na ingelgde produkte. Dit sal so met tyd aangevul word.
A Toortsie is a small flashlight, like a torch.	View all posts by Toortsie →	This entry was posted in Kosdinge, Uncategorized and tagged Ingelegde uie, Slaphakskeentjies. Bookmark the permalink.	← Toe ek twaalf jaar oud was…
8 Responses to Kleur kan verradelik wees.
coetzee2014 sê:	Maart 6, 2015 om 7:37 vm	Laat jy my nou kwyl!
Antwoord	HesterLeyNel sê:	Maart 6, 2015 om 7:41 vm	Saam met vis!
Antwoord	klippie sê:	Maart 6, 2015 om 9:16 vm	Lekker!
Antwoord	Kameel sê:	Maart 6, 2015 om 9:53 vm	Moet ons kombiismeisiekind vra om dit te maak. Sy kan dan vir my gee om te proe 🙂
Antwoord	scrapydotwo sê:	Maart 6, 2015 om 10:34 vm	Yummy, lyk heerlik. Kan dit selfs in my verbeelding ruik
Antwoord	Spokie sny spoor sê:	Maart 6, 2015 om 2:14 nm	Jinne – ek dink die rooikleur daarby maak dit baie meer aantreklik. Lyk heerlik.
Antwoord	Sparkle sê:	Maart 7, 2015 om 5:46 nm	En hier dog ek dis moeilik om ingelegte yummies te maak. Dalk doen ek dit nog eendag, as ek nie te veel huil nie! 😉
Antwoord	Toortsie sê:	Maart 7, 2015 om 6:56 nm	Ingelegde slaaie is almal baie vinnig en maklik om te maak. ‘n Klomp kos wat jy soveel keer van kan eet sonder om elke keer hard te moet werk. Een keer se werk, min moeite. Lek maar jou lippe af as die huil kom en was hou hande gereeld. As jy groot uie gebruik gaan dit so vinnig.